Απόφαση του Γενικού Δικαστηρίου (όγδοο τμήμα) της 10ης Ιουνίου 2020 –AL κατά Επιτροπής
(Υπόθεση T–83/19)
«Υπαλληλική υπόθεση – Ειδικοί σύμβουλοι – Διορισμός σε θέση εκπροσώπησης της Ένωσης σε διεθνές όργανο στο πλαίσιο εταιρικής σχέσης – Διορισμός άλλου προσώπου το οποίο εκπροσωπεί την Ένωση – Δικαιολογημένη εμπιστοσύνη – Δικαίωμα ακροάσεως – Αρχή της χρηστής διοικήσεως και καθήκον μέριμνας – Ευθύνη»
1.      Ένδικη διαδικασία – Προσκόμιση αποδείξεων – Προθεσμία – Εφαρμογή στην ανταπόδειξη και στην περαιτέρω επίκληση αποδεικτικών μέσων κατόπιν ανταποδείξεως που προσκομίζει ο αντίδικος – Αποκλείεται
(Κανονισμός Διαδικασίας του Γενικού Δικαστηρίου, άρθρα 85 § 1 και 3, και 92 § 7)
(βλ. σκέψη 47)
2.      Υπαλληλικές προσφυγές – Αγωγή αποζημιώσεως – Αίτημα περί ακυρώσεως της προ της ασκήσεως της προσφυγής-αγωγής αποφάσεως με την οποία είχε απορριφθεί το αίτημα περί αποζημιώσεως – Αίτημα που δεν είναι αυτοτελές σε σχέση προς το αίτημα αποζημιώσεως
(Κανονισμός Υπηρεσιακής Καταστάσεως των υπαλλήλων, άρθρα 90 και 91)
(βλ. σκέψη 58)
3.      Υπάλληλοι – Εξωσυμβατική ευθύνη των θεσμικών οργάνων – Προϋποθέσεις – Έλλειψη νομιμότητας – Έννοια – Εφαρμογή στις υπαλληλικές διαφορές –Ανάγκη να παραβιάζεται κανόνας δικαίου ο οποίος έχει ως αποτέλεσμα να απονέμονται δικαιώματα στους ιδιώτες – Δεν συντρέχει
(Άρθρα 268, 270 και 340, εδ. 2, ΣΛΕΕ· Κανονισμός Υπηρεσιακής Καταστάσεως των υπαλλήλων, άρθρα 90 και 91)
(βλ. σκέψεις 65‑67)
4.      Υπάλληλοι – Εξωσυμβατική ευθύνη των θεσμικών οργάνων – Προϋποθέσεις – Έλλειψη νομιμότητας – Έννοια – Καθήκον μέριμνας – Εμπίπτει – Αρχή της χρηστής διοικήσεως – Εμπίπτει
(Άρθρο 340, εδ. 2, ΣΛΕΕ· Κανονισμός Υπηρεσιακής Καταστάσεως των υπαλλήλων, άρθρο 24)
(βλ. σκέψεις 68, 69)
5.      Υπάλληλοι – Ειδικοί σύμβουλοι – Πρόσληψη – Σύμβαση πρόσληψης – Έννοια – Ανάγκη πλήρους σύμπτωσης βουλήσεως ως προς τα ουσιώδη στοιχεία της συμβάσεως
(Καθεστώς που εφαρμόζεται επί του λοιπού προσωπικού, άρθρο 1)
(βλ. σκέψεις 71‑73, 80‑82)
6.      Υπάλληλοι – Αρχές – Προστασία της δικαιολογημένης εμπιστοσύνης – Συνεκτίμηση των δημοσιονομικών περιορισμών – Επιτρέπεται
(βλ. σκέψη 89)
7.      Υπάλληλοι – Οργάνωση των υπηρεσιών – Παύση ενός καθήκοντος που έχει ανατεθεί σε ειδικό σύμβουλο σύμφωνα με τις επιθυμίες του και χωρίς τοποθέτησή του σε άλλη θέση – Υποχρέωση προηγούμενης ακροάσεως του ενδιαφερομένου – Δεν υφίσταται
(βλ. σκέψεις 92‑94, 96)
8.      Υπάλληλοι – Καθήκον μέριμνας που υπέχει η Διοίκηση – Αρχή της χρηστής διοικήσεως – Περιεχόμενο – Συνεκτίμηση των συμφερόντων του οικείου υπαλλήλου και της υπηρεσίας
(Χάρτης των Θεμελιωδών Δικαιωμάτων της Ευρωπαϊκής Ένωσης, άρθρο 41)
(βλ. σκέψη 98)
Αντικείμενο
Προσφυγή‑αγωγή δυνάμει του άρθρου 270 ΣΛΕΕ με την οποία ζητείται, αφενός, η ακύρωση της σιωπηρής αποφάσεως με την οποία απορρίπτεται το αίτημα αποζημιώσεως που υπέβαλε ο προσφεύγων‑ενάγων στις 19 Δεκεμβρίου 2017 και της αποφάσεως με την οποία απορρίπτεται η διοικητική ένστασή του και η οποία εκδόθηκε στις 12 Νοεμβρίου 2018 και, αφετέρου, η αποκατάσταση της υλικής ζημίας και η χρηματική ικανοποίηση για την ηθική βλάβη που ισχυρίζεται ότι υπέστη ο προσφεύγων‑ενάγων.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή‑αγωγή.
2)
Καταδικάζει τον AL στα δικαστικά έξοδα.